Daugavpils VALSTSpilsētas PAŠVALDĪBA
reģ.Nr. 90000077325
Kr.Valdemāra iela 1, Daugavpils, LV-5401

ATKLĀTA KONKURSA (virs ES)
“Būvprojekta “Multimodāla sabiedriskā transporta tīkla attīstība Daugavpils valstspilsētā” izstrāde un autoruzraudzība”
identifikācijas Nr. DVP 2026/81

PIEGĀDĀTĀJU APSPRIEDES ZIŅOJUMS NR. DVP 2026/81-AP


Daugavpilī, 2026.gada 1.jūnijā
	Komisijas izveidošanas pamats:
	Daugavpils valstspilsētas pašvaldības izpilddirektores 2026.gada 21.aprīļa rīkojums Nr. 244e

	Pasūtītājs:
	Pasūtītājs, iepirkuma veicējs: 
Daugavpils valstspilsētas pašvaldība,
reģistrācijas Nr.90000077325,
adrese: Kr.Valdemāra iela 1, Daugavpils

Pasūtīta kontaktpersona:
Daugavpils valstspilsētas pašvaldības iestādes “Daugavpils pašvaldības Centrālā pārvalde” Centralizēto iepirkumu nodaļas juriste Kristīne Šede, tālrunis 65404201, elektroniskā pasta adrese kristine.sede@daugavpils.lv

Pasūtītājs, kura labā tiek veikts iepirkums un līgumslēdzējs:
Daugavpils valstspilsētas pašvaldība


	Plānotais iepirkuma procedūras veids:
	Atklāts konkurss virs ES sliekšņa

	Plānotais iepirkuma priekšmets un paredzamā līgumcena: 
	Iepirkuma priekšmets: Būvprojekta “Multimodāla sabiedriskā transporta tīkla attīstība Daugavpils valstspilsētā” izstrāde un autoruzraudzība
[bookmark: _Hlk139614932]Plānotais līguma izpildes termiņš: saskaņotu būvniecības dokumentāciju (būvprojektu) 9 (deviņu) mēnešu laikā no līguma noslēgšanas dienas šādos termiņos (sīkāk skatīt tehnisko specifikāciju):
ar pašvaldību saskaņots un būvvaldē iesniegts būvprojekts minimālā sastāvā  – 3 (trīs) mēneši no līguma noslēgšanas dienas;
saskaņots būvprojekts ar atzīmi par projektēšanas nosacījumu izpildi – 6 (seši) mēneši no būvatļaujas saņemšanas dienas.
Būvniecības laikā pretendents veic būvprojekta autoruzraudzību. Paredzamais autoruzraudzības kopējais termiņš līdz nodošanai ekspluatācijā sastāda 14 (četrpadsmit) mēnešus.
Paredzamā līgumcena: nav publicējama.


	Datums, kad publicēts uzaicinājums uz apspriedi ar piegādātājiem:

	Iepirkumu uzraudzības biroja Publikāciju vadības sistēmā (IUB PVS) tīmekļvietnē www.iub.gov.lv 
	24.04.2026.

	Elektronisko iepirkumu sistēmas (EIS) e-konkursu apakšsistēmā, pircēja profila adresē tīmekļvietnē 
https://www.eis.gov.lv/EKEIS/Supplier/Organizer/21573
	24.04.2026.

	Apspriedes tiesiskais pamatojums:
	PIL 18.panta 2.1 daļa, kas paredz, Pasūtītājs ir tiesīgs piemērot PIL 41. panta divpadsmitās daļas 1.punktā minēto izņēmumu (proti, tiesīgs nepārtraukt iepirkuma procedūru, ja atklātā konkursā piedāvājumu ir iesniedzis tikai pretendents), ja tas nodrošina, ka ir notikusi apspriede ar piegādātājiem un tā atbilst šādām prasībām:
1) ne agrāk kā 12 mēnešus pirms iepirkuma izsludināšanas publikāciju vadības sistēmā ir publicēts paziņojums par apspriedi;
2) sākot ar dienu, kad publicēts paziņojums par apspriedi, pasūtītājs savā pircēja profilā nodrošina brīvu un tiešu elektronisku piekļuvi pēc iespējas detalizētām kvalifikācijas prasībām un tehniskajām specifikācijām, kuras piegādātāji ir tiesīgi elektroniski komentēt vismaz 10 darbdienas pēc minētā paziņojuma un dokumentu publicēšanas;
3) apspriedes ziņojumā ir norādīti apspriedes dalībnieki, dokumentēti to komentāri, pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā.


	Piegādātāju priekšlikumu iesniegšanas termiņš un veids:
	E-pasta adrese, uz kuru nosūtāmi komentāri uz kontaktpersonas e-pastu: kristine.sede@daugavpils.lv vai uzdot EIS platformā.
Termiņš, līdz kuram var iesniegt komentārus: 2026.gada 13.maijam (ieskaitot).
Komentāru iesniegšanas veids: rakstiskā formā.

	Piegādātāju skaits, kuri iesnieguši komentārus un priekšlikumus:
	1 (viens) piegādātājs, SIA “CERVA”
Komentārs saņemts uz e-pastu kristine.sede@daugavpils.lv 13.05.2026. plkst.22:29  un reģistrēts Iepirkumu nodaļā 14.05.2026. ar  Nr.4.-2/335.

	Rakstiski saņemtie komentāri un priekšlikumi:
	
Kvalifikācijas prasības
	Nr.
p.k.
	Kvalifikācijas prasība
	Komentārs
	Priekšlikumi

	1.
	Nolikuma 60.3. punkts
	Pretendents, izvērtējot nolikuma dokumentācijas 60.3.1. punktu, secina, ka tajā noteiktā kvalifikācijas prasība paredz, ka Pretendentam pēdējo piecu gadu laikā jābūt pieredzei vismaz viena būvprojektēšanas līguma izpildē, kura projektēšanas pakalpojumu vērtība nav mazāka par 100 000 EUR, turklāt šim līgumam jāattiecas uz satiksmei paredzētiem objektiem ar pazemes komunikācijām.
Atbilstoši minētajam Pretendenta izpratnē šī prasība nozīmē, ka kvalifikācijas pierādīšanai ir nepieciešams vismaz viens apjomīgs līgums ar ievērojamu projektēšanas izmaksu apjomu. Vienlaikus jāņem vērā, ka šāda mēroga projektēšanas līgumi Latvijas tirgū nav bieži sastopami, īpaši attiecībā uz specifiski definētiem objektiem - satiksmes infrastruktūru ar pazemes komunikācijām.
Ņemot vērā iepriekš minēto, Pretendents uzskata, ka šāda prasība:
· ir nesamērīga attiecībā pret iepirkuma priekšmetu,
· nepamatoti ierobežo konkurenci,
· izslēdz būtisku daļu potenciālo vietējo uzņēmumu, kuriem ir atbilstoša profesionālā kompetence, bet nav tieši šāda apjoma viena līguma pieredze.
Papildus norādāms, ka šāda veida prasības formulējums praksē var radīt situāciju, kurā konkurence tiek mākslīgi sašaurināta, radot pamatotas bažas par iespējamu priekšrocību radīšanu konkrētiem tirgus dalībniekiem. No Pretendenta skatpunkta šobrīd pastāv risks, ka nolikuma nosacījumi var tikt interpretēti kā neatbilstoši godīgas konkurences principam un var radīt priekšstatu par iespējamu iepirkuma prasību pielāgošanu šauram piegādātāju lokam (lobēšanas pazīmes).
Saskaņā ar Publisko iepirkumu likuma pamatprincipiem Pasūtītājam ir pienākums nodrošināt:
· vienlīdzīgu attieksmi pret visiem pretendentiem,
· brīvu un godīgu konkurenci,
· samērīgas kvalifikācijas prasības.
Ņemot vērā iepriekš minēto, Pretendents lūdz Pasūtītāju izvērtēt, uz kāda pamata noteikta konkrētā minimālā līguma vērtība un tik šauri definēts pieredzes veids, kā arī attiecīgi precizēt nolikuma 60.3.1. punktu.

	Pretendents ierosina to izteikt šādā redakcijā:
“pretendents kā atbildīgais būvprojekta izstrādātājs (ģenerāluzņēmējs) ir kvalitatīvi un atbilstoši pasūtītāja prasībām izstrādājis vismaz vienu vai vairāku satiksmei paredzēta objekta vai ar inženierkomunikācijām saistīta objekta pārbūves vai jaunbūves būvprojektēšanas līgumu, kuru kopējā projektēšanas pakalpojumu vērtība nav mazāka par 100 000 euro;”





	Pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā:
	
Kvalifikācijas prasības: Par nolikuma 60.3.punkta priekšlikumiem
Secinājums. Komisija samazināja 60.3.punkta 1.apakšpunkta prasības un izteica to šādā redakcijā:
“pretendents kā atbildīgais būvprojekta izstrādātājs (ģenerāluzņēmējs) ir kvalitatīvi un atbilstoši pasūtītāja prasībām  izstrādājis vismaz vienu satiksmei paredzēta objekta ar pazemes komunikācijām pārbūves vai jaunbūves būvprojektēšanas līgumu, kura projektēšanas pakalpojumu vērtība nav mazāka par 50 000 euro (piecdesmit tūkstoši euro).”

Vērtējums. Konkurences paplašināšanai komisija mīkstināja izvirzīto kvalifikācijas prasību pretendentu pieredzei.





Sagatavoja:
Komisijas priekšsēdētāja vietniece _____________ K.Šede

